Tom Vraalsen

Tom Eric Vraalsen () var ein norsk diplomat og politikar for Senterpartiet. Han var bistandsminister i Syse-regjeringa 1989–1990.Trygve Slagsvold Vedum og Marit Arnstad: Tom Vraalsen 1936-2021 - Minneord i Aftenposten 23. september 2021

Bakgrunn
Vraalsen voks opp på Frogner som son av Åre Vraalsen, direktør i Sørensen & Lies Kulkompani, og kona Franciska Andresen.

Etter Oslo handelsgymnasium utdanna han seg til siviløkonom ved Handelshøjskolen i Århus og gjekk UDs aspirantkurs.

Karriere
Vraalsen tenestegjorde i Utanriksdepartementet og ved ambassadane i Beijing, Kairo, Manila og Jakarta 1961–1975. Han var ministerråd ved den norske SN-delegasjonen i New York 1975–1979, spesialrådgjevar i Utenriksdepartementets politiske avdeling 1981–1982 og fast representant for Noreg ved SN i New York 1982–1989. Han hadde permisjon frå Utanriksdepartementet som direktør for samfunnskontakt i Saga Petroleum 1991–1992. Deretter var han SN-utsending til Sør-Afrika i 1992 og Noregs ambassadør i London 1994–1996, Washington, D.C. 1996–2001 og Helsingfors 2001–2003. Han hadde òg oppdrag som SNs spesialutsending for Sudan 1998–2004.

Vraalsen var formann i Oslo Senterparti 1979–1980 og medlem av Senterpartiets programkomite i 1979. Han var bistandsminister i Jan P. Syses regjering 1989–1990.

Tom Vraalsen vart utnemnd til kommandør av St. Olavs Orden i 1987 og tildelt storkrossen av Royal Victorian Order i 1994.Noregs statskalender 2008 Han var æresdoktor ved amerikanske Augustana College og Luther College.

Familie
Han var gift med Viebecke Vraalsen, tidlegare rådgjevar i Utanriksdepartementet.

Kjelder

Denne artikkelen bygger på «Tom Vraalsen» frå ,  den 13. oktober 2018.  

Kategori:Norske ambassadørar
Kategori:Norske utviklingsministrar
Kategori:Senterpartistatsrådar
Kategori:St. Olavs Orden
Kategori:Statsrådar i Regjeringa Syse
Kategori:Folk frå Oslo